钦定古今图书集成/理学汇编/文学典/第105卷 > 林大钦
## 钦定古今图书集成/理学汇编/文学典/第105卷 > 林大钦

按《广东通志》：“大钦，字敬夫，海阳人。生有异征，慧出俦
等。翁襄毅见其经义，许以国器，督学王世芳尤奇之。
弱冠应乡试，对李纲十事，御史吴麟大称赏，选列高
等，以大魁期焉。连擢礼闱，比奉大对，文益奇。都御史
汪𬭎讶其起语违制，大学士张孚敬曰：‘是娴于辞，必
当上意’。遂品置第三，进呈，上喜其策，亲题第一，授翰”
林院修撰。寻乞归养。大钦夙以才自负，雅喜苏氏学，
为文酷似之。归后任达绳墨，多所屑越。卒于家。